26. ΝΟΜΟΣ υπ’ αριθ. 1093 της 15 Δεκ. 1943/14 Ιαν. 1944 Περί συστάσεως Διαχειριστικής Επιτροπής παρά τη Διευθύνσει Σ.Ε.Κ. Θεσσαλονίκης μεταβιβάσεως εν όλω ή εν μέρει της αρμοδιότητος του Γεν. Δ/ντου των Σ.Ε.Κ. εις τον Διευθυντήν Θεσσαλονίκης και άλλων διατάξεων. Άρθρ.1.-1.Επιτρέπεται εις το Διοικητικόν Συμβούλιον των Σιδηροδρόμων του Ελληνικού Κράτους όπως δι’ αποφάσεώς του, εγκρινομένης υπό του Υπουργού της Συγκοινωνίας, συστήση παρά τη Διευθύνσει ΣΕΚ Θεσσαλονίκης πενταμελή Επιτροπήν και μεταβιβάση αυτή, εν όλω ή εν μέρει, την ενάσκησιν της αρμοδιότητος και δικαιοδοσίας αυτού, της καθοριζομένης εν τω άρθρ. 7 παρ. 1 εδαφ. ζ΄ του από 4 Σεπτ. 1935 Ν.Δ/τος «περί διοικήσεως των Σιδηροδρόμων του Ελληνικού Κράτους» ως τούτο ετροποποιήθη υπό του Ν.Δ. 1074 του 1942. 2.Η Επιτροπή αύτη καλουμένη «Διαχειριστική Επιτροπή Διευθύνσεως των Σιδηροδρόμων του Ελληνικού Κράτους» Θεσσαλονίκης, αποτελείται εκ του Διευθυντού των ΣΕΚ Θεσσαλονίκης ως Προέδρου, του Επιθεωρητού των Σιδηροδρόμων Μακεδονίας και Θράκης ή του αναπληρωτού του, ενός ανωτέρου υπαλλήλου της παρά τη Γενική Διευθύνσει Μακεδονίας Διευθύνσεως Δημοσίου Λογιστικού, οριζομένου υπό της Γενικής ταύτης Διοικήσεως, του Προέδρου του Εμπορικού ή του Βιομηχανικού Επιμελητηρίου Θεσσαλονίκης, και ενός των Προϊσταμένων των εν Θεσσαλονίκη Υπηρεσιών των ΣΕΚ, οριζομένου υπό του Διοικητικού Συμβουλίου των ΣΕΚ, ως μελών. 3.Η Διαχειριστική Επιτροπή ΣΕΚ Θεσσαλονίκης θεωρείται εν απαρτία παρόντων τουλάχιστον 3 μελών, αι δε αποφάσεις αυτής, λαμβανόμεναι κατά πλειοψηφίαν και ούσαι από της εκδόσεώς των εκτελεσταί τελούσιν υπό τον έλεγχον του Διοικητικού Συμβουλίου των ΣΕΚ εις ο και υποβάλλονται αμελλητί αντίγραφα των εκάστοτε λαμβανομένων αποφάσεων μετά των αναγκαιούντων τυχόν σχετικών δικαιολογητικών. 4.Ως αμοιβή των μελών της ως άνω Διαχειριστικής Επιτροπής ορίζεται κατά συνεδρίαν η εκάστοτε, δια τα μέλη των εν λειτουργία Υπηρεσιακών Συμβουλίων, οριζομένη. Άρθρ.2.-Διαπιστουμένου ότι εξέλιπον αι υπηρεσιακαί ανάγκαι συνεπεία των οποίων συνεστήθη,  βάσει των διατάξεων του παρόντος Σελ. 121 Σιδηρόδρομοι Ελληνικού Κράτους 21.Γ.α.25-26 Νόμου, η Διαχειριστική Επιτροπή Διευθύνσεως ΣΕΚ, Θεσσαλονίκης ως και εις πάσαν άλλην περίπτωσιν το Διοικητικόν Συμβούλιον των ΣΕΚ, δύναται δι’ αποφάσεως αυτού εγκρινομένης υπό του Υπουργού της Συγκοινωνίας και δημοσιευομένης εις την Εφημερίδα της Κυβερνήσεως να προβή εις την κατάργησιν της Διαχειριστικής ταύτης Επιτροπής. Άρθρ.3.-1.Επιτρέπεται εις τον Γενικόν Διευθυντήν των ΣΕΚ, κατόπιν αποφάσεως του Διοικητικού Συμβουλίου των ΣΕΚ, να μεταβιβάση εν όλω ή εν μέρει την ενάσκησιν της εκ του αρθρ. 8 παρ. 1 εδ. ιβ΄ του από 4 Σεπτ. 1935 Ν.Δ/τος «περί διοικήσεως των ΣΕΚ» ως τούτο ετροποποιήθη υπό του Ν.Δ. 1074 του 1942 αρμοδιότητος αυτού, εις τον Διευθυντήν ΣΕΚ Θεσσαλονίκης. 2.Όρκοι επιβληθέντες εις τους ΣΕΚ δι’ αποφάσεως των εν Θεσσαλονίκη Δικαστηρίων και όντες δοτέοι ενώπιον των ιδίων Δικαστηρίων, δίδονται εγκύρως υπό του Διευθυντού των ΣΕΚ Θεσσαλονίκης. Άρθρ.4.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 